ליגת העל בהוקי קרח

ליגת העל הישראלית בהוקי קרח היא אליפות ישראל בהוקי קרח שנוסדה בשנת 1990. הליגה מנוהלת על ידי ההתאחדות הישראלית להוקי קרח. האלופה הנוכחית היא כפר סבא קינגס.

בעונת 2017–2018, מלבד ליגת העל (בית עליון), שני בתים נוספים - ליגה לאומית, וליגה ארצית (בית ב' ובית ג'). הגידול החד בכמות קבוצות הבוגרים התאפשר בעקבות מגרש ההחלקה בחולון, שאיפשר לקבוצות רבות לקחת חלק בליגה.

היסטוריה

הקמת הליגה
ביוני שנת 1990 נערכה אליפות ישראל הראשונה בהוקי קרח. השתתפו 4 קבוצות: מ.ה. בת ים, מ.ה. חיפה, מ.ה. רמת גן, ירושלים קפיטלס.
האלופה הראשונה הייתה מ.ה. חיפה אשר ניצחה בגמר את ירושלים ליאונס. בשנה הבאה שוב נצחו שחקנים מחיפה.
בעונה 1992/93 הושבתה הליגה.

מגרש נוסף במרכז ושינוי מבנה הליגה
פתיחת היכל הקרח Ice Peaks בעיר חולון אפשר הרחבה משמעותית של הליגה לאזור המרכז, הוקמו מספר קבוצות חדשות הכוללות שחקנים שעד אותו הזמן לא היו מעוניינים לשחק הוקי קרח בשל הצורך בנסיעה הארוכה למטולה. בשל ריבוי הקבוצות חולקה הליגה לשתי ליגות - ליגת העל, הבכירה יותר, והליגה הלאומית, המשנית לה. כיוון שהזירה בחולון קטנה מהגודל התקני, המשחקים במגרש זה נערכים בהרכב מצומצם של שוער ו-4 שחקני שדה בלבד על הקרח.

מבנה הליגה - כל קבוצה משחקת נגד כל שאר הקבוצות פעם אחת בסיבוב הראשון, ובסיבובי השני מתחיל מבנה של "טורניר" פלייאוף, בשיטת "המפסיד יוצא", כשהמקום הראשון משחק כנגד המקום ה-8 וכדומה.

בליגה הלאומית שמונה קבוצות, ומשחקיה נערכים בחולון. כל קבוצה משחקת פעם אחת נגד כל קבוצה אחרת, כשבסיום הסיבוב שתי הקבוצות הטובות ביותר משחקות גמר על אליפות הליגה הלאומית ועליה לליגת העל. רוב הקבוצות המשחקות בליגה הלאומית בנויות על בסיס שחקני הוקי רולר שהחלו לשחק הוקי קרח רק לאחר פתיחת המגרש בחולון, ולכן הוסכם על כך שבליגה הלאומית נערכים המשחקים ללא תיקולי גוף.

בליגה הארצית (בית ג'), לא הוגדרו אופן המשחקים עדיין לעונת 18–2017, מכיוון שזו הפעם הראשונה בהיסטוריה שקיים בית ג' בליגת הבוגרים.

גמר אליפות ישראל לעונת 2013/14 שוחק בהיכל הקרח בחולון, לראשונה מחוץ למרכז קנדה, על מנת לאפשר את שידור המשחק בערוץ 9, היה משחק ההוקי קרח הראשון בליגה הישראלית ששודר בטלוויזיה ואף הראשון שבו נמכרו כרטיסי כניסה לקהל.

בעונת 2014/15 זכתה קבוצת ראשון דווילס באליפות ישראל בפעם השלישית ברציפות והשוותה את שיא האליפויות הרצופות של קבוצת הוקס חיפה מעונת 2007/08. באותה עונה זכתה קבוצת ראשון דווילס 2 באליפות הליגה הלאומית ובכך עלתה לליגת העל והרחיבה את חטיבת המרכז ל-6 קבוצות.

בעונת 2015/16, זכתה קבוצת מועדון הוקי בת ים באליפות ישראל, 21 שנים לאחר האליפות הראשונה והיחידה של המעדון בעונת 1994/95.

בעונת 2019/2020 פעילות הליגה הושעתה עקב התפרצות מגפת הקורונה העולמית, והיא חזרה לפעילות באפריל 2021, לקראת עונת 2020/2021.

קבוצות הליגה לעונת 2023
ליגת העל, בית מרכז (Central Division)
בת ים דולפינס (Dolphins)
תל אביב
חולון וייפרס (Vipers)
הרצליה פיונירס (Pioneers)
ליגת העל, בית המטרופולין (Metro Division)
ירושלים קפיטלס (Capitals)
נתניה
חיפה מרינרס (Mariners)
נבחרת ישראל עד גיל 20

טבלת אליפויות המדינה

ראו גם
ספורט בישראל
התאחדות ההוקי קרח הישראלית
נבחרת ישראל בהוקי קרח

קישורים חיצוניים
 
 אתר ההתאחדות להוקי קרח בישראל

הערות שוליים

ישראל: הוקי קרח
הוקי קרח
תחרויות הוקי קרח